FORTH พุ่งแรง 11% ทะลุเป้า 34.50 บ. โบรกชี้กำไรปี 66 โตเด่นแตะ 1.25 พันล้าน
FORTH พุ่งแรง 11% ทะลุเป้า 34.50 บาท โบรกชี้กำไรปี 66 โตเด่นแตะ 1.25 พันล้านบาท-ลุยประมูลงานใหม่เฉียด 1 หมื่นล้านบาท
FORTH พุ่งแรง 11% ทะลุเป้า 34.50 บาท โบรกชี้กำไรปี 66 โตเด่นแตะ 1.25 พันล้าน-ลุยประมูลงานใหม่เฉียดหมื่นล้าน
10 ม.ค. 2566

ผู้สื่อข่าวรายงานว่า วันนี้(10 ม.ค.66) ราคาหุ้น บริษัท ฟอร์ท คอร์ปอเรชั่น จำกัด (มหาชน) หรือ FORTH ณ เวลา 16.07 น. อยู่ที่ระดับ 36.00 บาท บวก 3.50 บาท หรือ 10.77% ด้วยมูลค่าซื้อขาย 288.51 ล้านบาท ราคาสูงสุด 36.25 บาท ราคาต่ำสุด 33.25 บาท

ด้านบล.ดาโอ ระบุในบทวิเคราะห์(23 ธ.ค.65) ว่า FORTH ประเมินราคาหุ้นมีโอกาส Bottom out รายได้จากธุรกิจเต่าบินเติบโตต่อเนื่อง คงเป้าตู้เต่าบินปี 65 ที่ 5,000 ตู้ (ณ ไตรมาส 3/65 อยู่ที่ 3,572 ตู้ โต 67% เทียบไตรมาสก่อนหน้า) ยอดขายเฉลี่ย/วัน อยู่ที่ 60 แก้ว
ด้าน Backlog ของ FORTH อยู่ที่ 960 ล้านบาท ส่วนปี 66 มี Potential Project ที่ให้ประมูลกว่า 9.2 พันล้านบาท หลังจากที่ล่าช้าในปี 65 หากได้งานที่มีมูลค่าสูงตามแผน แนวโน้มกำไรจะดีกว่าที่ตลาดประเมิน
ขณะที่ Bloomberg Consensus ประเมินกำไรสุทธิปี 65 ที่ 768  ล้านบาท โต 6% และปี 66 อยู่ที่ 1,246 ล้านบาท โต 62% เทียบช่วงเดียวกันของปีก่อน แนะนำเป้า 34.50 บาท